**Kompetansebroen 2022**

**Kravspesifikasjon og oppdragsbeskrivelse**

**Innledning**

Kompetansebroen ([www.kompetansebroen.no](http://www.kompetansebroen.no)) søker en leverandør som har erfaring med utvikling og drift av WordPress-løsninger, og som kan drifte, vedlikeholde og videreutvikle nettstedet.

Kompetansebroen er en digital plattform for samhandling og kompetansedeling mellom kommuner, sykehus og utdanningsinstitusjoner i helseforetaksområder. Nettstedet ble lansert i januar 2017 og har gradvis økt trafikken mens flere partnere har blitt med. Det er nå fire områder i Helse Sør-Øst som finansierer nettstedet, som også er støttet av Helse Sør-Øst regionalt. Det planlegges for videre ekspansjon til flere helseforetaksområder i Helse Sør-Øst.

Det meste av innholdet på Kompetansebroen ligger åpent for alle. Innholdet består av arrange­menter, artikler, e-læringskurs, film og podkast-episoder, som stort sett er kategorisert innen faglige tema. Noe innhold (pluss-innhold) er forbeholdt de områdene som er partnere og tilgangen reguleres via e-postadresse.

Teamet bak Kompetansebroen har i flere år stått for nytenkning og pedagogisk innovasjon i praksis. Teamet har variert kompetanse og dekker både administrasjon, support, digital læring, multimedie­produk­sjon, prosjekt­ledelse og markedsføring, i tillegg til helsefaglig kompetanse. Kompetansebroen har økt trafikken for hvert år, den har nå passert 2,5 millioner sidevisninger per år og hadde i 2021 nærmere 300 000 unike besøkende. Vi har nå ca. 30 % trafikk fra mobil og det er viktig for oss at hele løsningen er mobilvennlig.

Organisatorisk er Kompetansebroen lokalisert til Avdeling for kompetanse og utdanning, Medisin- og helsefagdivisjonen ved Akershus universitetssykehus (Ahus). Kompetansebroen er organisert med en sentral redaksjon på Ahus (fire personer), og med lokale redaksjoner for hvert av de fire områdene som er tilknyttet.

Les mer om Kompetansebroen her: <https://www.kompetansebroen.no/om-kompetansebroen?o=ahus>

**Overordnet beskrivelse av løsningen**

Kompetansebroen er bygget på en WordPress plattform med følgende plugins:

* Gutenberg editor
* WooCommerce
* LearnDash
* Uncanny Toolkit
* Elastic Press
* WP Mail SMTP
* Yoast SEO
* Gravity forms
* All Export/All import
* Defender Pro
* Loco translater

Siden lanseringen i 2017 har to ulike leverandører hatt ansvar for drift og utvikling, og det er brukt en del ressurser på å tilpasse løsningen til våre behov.

**Drift**

For driften legger vi vekt på at løsningen skal være stabil, ha god responstid og gi en god brukeropplevelse. I tillegg må driftsløsningen enkelt kunne skaleres. Kompetansebroen har hatt en sterk vekst i trafikken de siste årene, og den vil i årene som kommer inkludere enda flere helseforetak som partnere.

Trafikken har økt for hvert år og har nå passert 2,5 millioner sidevisninger per år og hadde i 2021 nærmere 300 000 unike besøkende.

En av hovedideene bak Kompetansebroen, er å dele innhold som allerede er utviklet og publisert av andre. Mye av innholdet (f.eks. film og e-læringskurs) er derfor lenket opp til andre steder. Det gjør at løsningen ikke krever stor lagringsplass.

Kompetansebroen drifter løsningen hos Servebolt med 8 GB tilgjengelig for filer og database og 512 MB tilgjengelig minne. Mediefilene (ca. 14 GB) lagres på AWS S3 med AWS Cloudfront som distributør.

Løsningen for drift skal inkludere sikkerhetsoppdateringer, backup, monitorering og brukerstøtte/­helpdesk. Gjeldende regelverk for GDPR skal følges.

**Planer for videre utvikling i nærmeste fremtid**

I nærmeste fremtid planlegger Kompetansebroen blant annet å jobbe med utvikling av:

* Ny forside med ny meny, flere arrangementer og profilering av nytt innhold fra ulike kategorier.
* Forbedret påmeldingsprosess. Vi ønsker et design som er enklere og gir en bedre brukeropplevelse.
* Innføring av kortbruk og Vipps for betaling av arrangement (vi har bare faktura nå).
* Se på andre design-forbedringer i løsningen.
* Forbedret brukervennlighet for innsending av arrangementer.
* Kodegjennomgang for optimalisering av løsningen.

**Økonomi**

Årlige utviklingskostnader har for tiden en ramme på inntil kr. 1 200 000,- eks. mva. Design og utvikling av ny forside og planene for videre utvikling (over) kommer i tillegg til dette.

**Krav til ny løsning**

Punktene under besvares i Excel-arket Vedlegg 5 – «Bilag 1 Besvarelse kravspesifikasjon». I besvarelsen kan det henvises til vedlegg. Prisene (punkt 3) besvares i Kontraktens punkt 2.1, i tillegg til Vedlegg 6 – «Prisskjema med evalueringsmatrise».

|  |  |
| --- | --- |
| **1** | **Kompetanse og leveringsevne** |
| 1.1 | Beskriv kort leverandørens kompetanse på WordPress og aktuelle plugins   * Antall år selskapet har erfaring med WordPress * Antall ansatte som jobber med WordPress inkludert CV-er * Kjennskap til de plugins som er listet over |
| 1.2 | Beskriv kort leverandørens kompetanse på grafisk design og interaksjonsdesign   * Antall ansatte som jobber med grafisk design og interaksjonsdesign inkludert CV-er * Vis gjerne eksempler på design |
| 1.3 | Beskriv kort leverandørens kompetanse på API-integrasjon   * Beskriv kompetansen på API-integrasjon inkludert CV-er |
| 1.4 | Beskriv kort leverandørens kompetanse innenfor innholdsstrategi, digital kommunikasjon og markedsføring   * Beskriv kompetansen på disse områdene inkludert CV-er |
| 1.5 | Kompetansebroen er opptatt av å ha god kommunikasjon med sin teknologipartner og å være en prioritert kunde. Vedtatte utviklingsprosjekter bør igangsettes innenfor 30 dager   * Beskriv kort leverandørens leveringsevne for vedtatte utviklingsprosjekter |
| **2** | **Drift og support** |
| 2.1 | Kompetansebroen drifter løsningen hos Servebolt med 8 GB tilgjengelig for filer og database og 512 MB tilgjengelig minne. Mediefilene (ca. 14 GB) lagres på AWS S3 med AWS Cloudfront som distributør. Kompetansebroen ønsker en løsning som har minst samme kapasitet som dagens løsning. Sider laster i dag inn et sted mellom 1-2 sekunder på stikkprøver tatt. Serverløsningen er 100 % håndtert av Servebolt.  Leverandøren kan foreslå å videreføre nåværende driftsløsning, eller foreslå en annen løsning.   * Beskriv leverandørens løsning for drift * Beskriv bl.a. overvåkning, båndbredde, oppetidsgaranti, backup og GDPR |
| 2.2 | Kompetansebroen ønsker en løsning for «standard helpdesk» basert på normal åpningstid på arbeidsdager.   * Beskriv åpningstid, kapasitet, system for innmelding, responstid m.m. |
| **3** | **Pris** |
| 3.1 | Årlige driftskostnader for punkt 2.1 |
| 3.2 | Årlige kostnader til standard support/helpdesk for løsningen beskrevet i 2.2 |
| 3.3 | Timepris for prosjektledelse |
| 3.4 | Timepris for grafisk design og interaksjonsdesign |
| 3.5 | Timepris for utvikling |

Alle priser oppgis eks. mva.